**Gildeskål gamle kirke** ligger i Gildeskål i Nordland.

Kirken er en middelalderkirke i stein bygget på midten av 1100-tallet. Bygget blir først nevnt i skriftlige kilder i 1589. Byggeåret er ikke endelig fastslått, men byggeteknikken på den eldste delen av muren tyder på at kirken er oppført i perioden 1130-1160. Den ble utvidet med en sydfløy i 1711.

Gildeskål kirkested
-------------------

Gildeskål kirkested omfatter middelalderkirka, Gildeskål hovedkirke fra 1881 (også kalt Gildeskål nye kirke) og Gildeskål prestegård. Gammelkirka og prestegården inngår i dag i Nordlandsmuseet.

Gildeskål gamle kirke er en av seks kirker i Gildeskål kommune; de øvrige er Gildeskål hovedkirke, Saura kirke, Mevik kapell, Nordstranda kapell og Sørfjorden kapell.

Historie
--------

Gildeskål gamle kirke ca 1890
Kirken ble bygget på 1100-tallet i romansk stil.

I 1710 ble kirken truffet av lynnedslag og ødelagt av brann. Kirken ble bygd opp året etter og ble da dekorert i barokk stil, og kirken fikk et tilbygg i form av et sideskip mot sør.

I 1881 ble Gildeskål hovedkirke tatt i bruk, og Gildeskål gamle kirke ble avvigslet. Flere av gjenstandene ble da flyttet over fra den gamle kirken til den nye kirken, deriblant prekestolen, altertavlen og orgelet. Før den ble gjenvigslet i 1962 ble gjenstander som opprinnelig hadde tilhørt den gamle kirken, tilbakeført fra den nye kirken. 

Kirkeskipet «Josva» og maleriet "Alle verdens konger kneler for Herren"
I 1902 ble kistene fra gravkammeret under koret flyttet ut på kirkegården.

Restaureringen av Gildeskål gamle kirke skjedde i to perioder fra 1936-37; det ble en stopp i arbeidet under krigen. Sogneprest Konrad Oterholm sørget for å få gjenopptatt restaureringen av kirken i 1959. Arkitekt Kirsten Wleügel Knutssøn ledet det omfattende restaureringsarbeidet. I 1962 ferdigstilte konservator Gerhard Gotaas restaureringen av kirkens malerier.

Etter at restaureringsarbeidene var ferdige ble kirken gjenvigslet i 1962.

Interiøret
----------

Kirken og interiøret i kirken har vært malt mange ganger.

Tre av de innelukkede **kirkebenkene** har fått navn etter gårder i bygda. «Amtmannstolen», som er den fineste, tilhørte amtmann Ove Sørensen Schjelderup. Ytterst mot midtgangen står en smal benk som ble kalt «fattiglemmen», og som ble benyttet av kirkelemmer som ikke hadde egen gård.

Eriksenorgelet i gammelkirken ble bygd i 1865 av Amund Eriksen. Orgelet ble flyttet til Gildeskål Hovedkirke i 1881. I 1992 ble Eriksenorgelet restaurert og flyttet tilbake til Gildeskål gamle kirke. Det originale kassebelganlegget med to belger står også på originalplassen, men det er bygd til en ny parallellbelg for motordrift.

I kirken henger et kirkeskip fra 1782. Skipet er påmalt navnet "Josva"; det er en modell av en fregatt som var linjeskip i den dansk/norske flåten.

Over koret henger et **maleri** fra 1720-tallet med tittelen "Alle verdens konger kneler for Herren". Motivet er hentet fra Johannes' åpenbaring. Et portrett fra 1600-tallet av soknepresten Peder Mentzen Darre står utstilt i Lensmannstolen, en av de fem innebygde stolene for storfolk i bygda. Over prekestolen henger et maleri av salmedikteren Elias Blix.

**Prekestolen** i kirken ble satt inn i den nye kirken da den ble tatt i bruk, den ble satt tilbake i gamlekirken i 1962 før gjenvigslingen etter restaureringsarbeidet. Prekestolen er utstyrt med malerier og marmorerte felter, maleriene forestiller de fire evangelistene, St. Peter og St. Paulus. Den ble sist malt i 1754 av Gottfried Ezechiel. 

Arkitekt Kirsten Wleügel Knutssøn, som ledet restaureringsarbeidene midt på 1900-tallet, har tegnet kirkens lysestaker.

Referanser
----------

1. ↑  Stige, Morten, m.fl. (2014). *Gildeskål gamle kirke : marmorkirka ved nordvegen*. Fagbokforlaget. ISBN 978-82-450-1720-5. CS1-vedlikehold: Flere navn: forfatterliste (link)
2. ↑  gildeskalkirkested.no
3. ↑  Gildeskål kirkested – historisk perle på Nordlandskysten!; nordlandsmuseet.no
4. ↑  Muri, Sigurd (1971). *Norske kyrkjer*. Oslo: Samlaget. s. 225. ISBN 8252117260.
5. ↑  Eilertsen, Turid Følling, m.fl. (1996). *To kirker - tusen års kristendom: Gildeskål kirkested*. Bodø: Nordland fylkeskommune. ISBN 8291138346. CS1-vedlikehold: Flere navn: forfatterliste (link)
6. ↑  «Eriksen-orgelet i Gildeskål». *brtorkildsen.no*. Arkivert fra originalen 21. oktober 2016. Besøkt 18. oktober 2016.
7. ↑  Magelssen, N.S. (1902). *Prædikestolen i Gildeskaals kirke forklaret for menigheden*.
8. ↑  Øfsti, Robert (2013). *Gjenreisingsarkitektane*.

Eksterne lenker
---------------

* (no) «Gildeskål gamle kirke». *Kirkesøk*. Den norske kirke.
* «Gildeskål gamle kirke». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirker i Bodø domprosti |
| --- |
| Bodin kirke **·** Bodø domkirke **·** Fore **·** Gildeskål gamle **·** Gildeskål nye **·** Glomfjord **·** Halsa **·** Hunstad kirke **·** Kjerringøy kirke **·** Landegode **·** Meløy **·** Mevik **·** Misvær kirke **·** Nordstranda **·** Rønvik kirke **·** Røst **·** Saltstraumen kirke **·** Saura **·** Skjerstad kirke **·** Sørfjorden **·** Tverlandet kirke **·** Værøy gamle **·** Værøy nye |


| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Riksantikvaren kulturminne **·** Sentralt stedsnavnregister
 |